bavarian-nlp/barwiki-20250901 huggingface dataset:
Puderant

A Puderant, aa Pudarant (englisch: "womanizer"), is a Weiwahöd; a Maun, mit an bsundas stoakn Sextrieb.
Pudarant kummt vau "pudern" wos sovü wia "poppen" bzw. "fickn" haast. Pudan hod uaspringlich nix mit "pudan" (pudern) z duan, sundan mit "budan" (Budan ausrian). Dabei riat ma mit an Stessl in da Müch solaung um, bis "Budda" (Butter) draus wiad. "Budan" fia "fickn" is daun voiksetymologisch ois "Pudan" (Pudern) interpretiat wuan.
Synonyme.
Synonyme vau Pudarant san:
Zitat.
&lt;poem&gt;
I bin a Vuaschtodcasanova und des bleib i aa, 
da fesche Gustl mid da immahoatn Rearn. 
Und wauns es sogts i bin a Futkarli, daun hobts jo Recht.
I bin mid Leib und Söö a echta Puderant. 
I reiß a jede auf, de wos bei uns ins Beisl kummt 
und noch zwa Schtund hob is im Haustoa zuweglahnt. 
&lt;/poem&gt;
"aus: Georg Danzer, Vorstadtcasanova"
Chilufim

Chilufim is a Zeitschrift fia jidische Kuituagschicht. De Zeitschrift eascheint zwamoi im Joa und is in deitsch und englisch gschriem.
Ausageba vau da Chilufim is s "Zentrum für Jüdische Kulturgeschichte" vau da Universität Soizburg. Vaauntwuatliche Redakteure san: Gerhard Langer, Armin Eidherr, Albert Lichtblau und Karl Müller.
Des hebräische Wort חילופים (Chilufim) haast sovü wia „Transfer“ oda „Austausch“. Gmaant is bei da Zeitschrift Chilufim da dynamische Kuituaaustausch zwischn Judn und Ned-Judn und de Vaändarung in da jidischn Kuitua vo da Antike bis heit.
Paul Chaim Eisenberg

Da Paul Chaim Eisenberg (* 26. Juni 1950 in Wean) is da Obarabbina vau da Israelitischen Kultusgemeinde Wean.
Ea staumt aus ana Rabbinafamülie und hod in Jerusalem a Rabbinatsstudium absolviat. Vuahea hod a a Mathematik-Studium an da Uni Wean augfaungt ghobt, wos eam oba ned so zuagsogt hod. Sei Voda da Akiba Eisenberg woa Obarabbina vau Wean. 1983 wia sei Voda gschduam gwen is, is a söwa Obarabbina vau Wean wuan. Seit 1988 is a aa da Obarabbina vau Österreich (genau gnumma vau de Israelitischen Kultusgemeinden vau Österreich). 1988 wora Mitbegrinda und Ehrenpresident vaum „Jüdischen Institut für Erwachsenenbildung“.
Da Eisenberg is aa a begeistata Klesmer-Musikant. Ob und zua tritt ea aa ois Sänga und Gitarrist auf, z. B. jeds Joa beim KlezMore-Festival und beim Kantorenkonzert in Wean. Zauman mitm ORF hod a anno 2001 a CD ausabrocht "As der Rebbe lacht".
Swinburne Island

 
De Swinburne Insl (engl. "Swinburne Island") is de kloanare vo zwoa kinstlichn Insln im "Lower New York Bay", im Ostn vo South Beach, Staten Island, in da Stod New York.
De Insl is anno 1860 aufgschitt woan und is ois Quarantäne-Insl fia Eiwondara mit osteckadn Kronkheidn vawendt woan, de wo auf Ellis Island eitroffa gwen san.
De Insl wead heit vom "National Park Service" vawoidt und ghat zua "Gateway National Recreation Area" vo Staten Island.
Norbert Göttler

Da Göttler Norbert (* 9. August 1959 z Dachau) is a boarischa Schriftsteja und Regisseur.
Da Göttler hod z Minga Philosophie, Theologie und Gschicht studiat und 1988 in Wiatschats- und Sozialgschicht promoviat. Ea orbat ois Regisseur fia BR, ARD, 3sat und arte und ois freia Mitarbata fia de Süddeutsche Zeitung. Seit 2012 is da Göttler Beziakshoamatpflega vo Obabayern. Ea is aa Co-President vo de „Münchner Turmschreiber“.
Vaeffentlichunga (Auswoi).
Sachbuach:
Belletristik:
Ellis Island

Ellis Island is a Insl im Hafngebiet vo da Stod New York. Zu an grossn Tei is s kinstlich entstandn.
De Ellis Insl woa vo 1892 bis 1954 fia Milliona Immigrantn as Eingongstoa in de USA. Heit gheat de Insl wia de Freiheitsstatue zum Nationalpark "Statue of Liberty National Monument".
Beziak Braunau

Da Beziak Braunau is da westlichste Beziak vo Obaöstareich. Ea grenzt im Ostn an de Beziake Riad und Vecklabruck, im Südn den Beziak Soizburg-Umgebung, im Westn und Nordn an de bayerischn Landkroas Traunstoa, Oideding und Rottal-Inn
David Guetta/Diskografie

De Listn is a Ibasicht iba de Musi vom franzesischn DJ David Guetta, dea wo mea wia 50.000.000 Tondrega vakafft hod.
Oibm.
&lt;onlyinclude&gt;
Studiooibm.
&lt;/onlyinclude&gt;
Produktiona.
Remixe.
2002:
2003:
2005:
2006:
2007:
2008:
2009:
2010:
2011:
2012:
Nu (Zeitschrift)

Nu is a österreichische jidische Kuituazeitschrift. Des Magazin wiad seit 2000 vaum "Verein Arbeitsgemeinschaft jüdisches Forum" in Wean ausagem. De Zeitschrift eascheint meamois im Joa mit ana unreglmässign Frequenz. "Nu" gibts im Netz kostnlos (schau: Netzseitn vau da Zeitschrift).
Richtung.
Nu is a Informationsmagazin fia Judn in Österreich und fia olle, de wos an jidischn Frong interessiad san.
Nu Söbstdorstölung:
&lt;poem&gt;
Die ganze Welt ist NU. Ein Beispiel? Nu, bitte:
A, vergnügt: „Nu?“ („Wie geht es Dir?“)
B, resigniert: „Nu.“ („Es ist mir schon besser gegangen.“)
A, erstaunt: „Nu?“ („Na geh, sag, was ist denn?“)
B, abwehrend: „Nu!“ („Es geht mir halt nicht so gut, aber mehr ist dazu nicht zu sagen.“)
A, akzeptierend: „Nu.“ („Okay, wenn Du nicht darüber reden willst, lasse ich Dich in Ruhe.“)
&lt;/Poem&gt;
Michael Lerchenberg

Michael Lerchenberg (* 3. August 1953 z Dachau) is a boarischa Schauspuia, Kabarettist, Regisseur, Intendant und Autor.
In Bayern is da Michael Lerchenberg ois Dorsteja vom ehemolign bayerischen Ministerpresidentn Edmund Stoiber beim Starkbierostich aufm Nockherberg z Minga bekannt worn. Vo 2008 bis 2010 is a bei da Starkbiaprob in da traditionejn Roin vom Bruada Barnabas auftretn. Zwegn an Eklat um an Nazivagleich tritt a do nimma auf. Seit 2004 is a Intendant vo de Luisenburg-Festspui z Wunsiedel.
Parade-Roin.
A kloane Auswoi vo de Roin, de wo a gspuit hod:
Fuim und Fernsehn.
A kloane Auswoi vo de Fuim- und Fernsehaftrittn vom Lerchenberg:
Inszeniarunga.
A kloane Auswoi vo de Inszeniarunga, de wo a gmocht hod:
Minnesota

Minnesota (Obk.: MN oda Minn.) is da 32. Bundesstoot vo da USA. Ea liegt an da Grenz zu Kanada. Wei s in Minnesota so vui Seen gibts weads aa "Land vo de zehntausnd Seen" gnennt. Da Nom Minnesota kimmt aus da Sproch vo de Dakota Sioux und hoasst sovui wia "mitm Himme gfeabts Wossa". De Spitznoma vo Minnesota san "North Star State" ("Noadstean-Stoot) und "The Gopher State" ("Dreizehnstroafnzeisal-Stoot", schau Eadzeisal).
Rund zwoa Drittl vo da Bevökarung lem in da Metropolregion "Twin Cities" (Zwillingsstädd). Des ghean Minneapolis, de gresste Stod und Saint Paul, de Haptstod.
Eagle Mountain (Minnesota)

Da Eagle Mountain (iwasetzt: Odla Beag), is mit 701 Metan da hexte Beag im Bundesstoot Minnesota, USA.
Ea liegt im Noadostn vo Minnesota und is a Tei vo de "Misquah Hills" im Kanadischn Schuid. Ea gheat zu de Natuaschutzgebiete "Boundary Waters Canoe Area Wilderness" und "Superior National Forest".
Dea mit 185 Metan niadrigste Punkt vo Minnesota, da Obare See, liegt nua 24 Kilometa vom Eagle Mountain wegga.
Martha Schad

De Schad Martha (* 12. Meaz 1939 z Minga) is a boarische Historikarin und Autorin.
De Schad hod an da Uni Augschburg Gschicht und Kunstgschicht studiat. Se is Mitglied vo de Münchner Turmschreiber und Hoamatpflegarin vo da Stod Augschburg.
Anno 2007 is s mitm Bayerischen Poetentaler vo de Münchner Turmschreiber auszeichnet worn. An Hauffa vo ihre Schriftn san vafuimt worn.
Airbus A380

Da Airbus A380 (umgangssprachlich aa "Superjumbo" ois Steigerung von Jumbo-Jet, Airbus-interna Projektnama "Megaliner") is a viahtrohliga Großraumfliaga vom eiropäischn Flugzeigheastella Airbus S. A. S. mit zwoa durchgängign Passagierdecks. Er is da greßte zivile Vakeahsfliaga, wo bishea in Serienfertigung produziat worn is. De Endmontage findt in Toulouse und de Kabinenausrüstung in Hamburg statt. Da Easchtflug is am 27. Aprui 2005 absolviat worn. De easchte Maschine is am 15. Oktoba 2007 an de Fluggsöischaft Singapore Airlines übagebm worn und hod am 25. Oktoba 2007 ihrn easchtn Passagierflug ghobt.
Pülcher

Unta an Pülcher, aa Pücha oda Büücha, vastäd ma in Österreich an Gauna, Stroich, Asozialn, Hoibstoakn bzw. Proll.
Heakunft.
"Pülcher" kummt vaum mittlhochboarischn "bilgerin / pilgerim" (Pilger). Im Middloita haum se vü Vagabundn und Taugenix ois Püga/Pilger ausgem. Des hod de Püga/Pilger in Varuaf brocht. So hod si aus Püga/Pilger da Pücha entwicklt.
Obgrenzung zum Sandla.
A Sandla is a Obdochlosa, dea wos in da Regl unfreiwüllig obdochlos wuan is und deshoib sei Loge ois permanente Eaniedrigung ealebt. Mit an "Pülcher" woa zwoa uaspringlich aa a Obdochlosa gmaant, owa ana, dea wos si mea oda weniga freiwüllig fia den Weg entschiedn hod, weu ra orwadscheich woa und ois Vagabund duachs Laund ziagn woit. Heit vastähd ma in Wean drunta vua oim an Hoibstoakn oda Klaakriminön, dea wos vau rechtschoffana Orwad und Lemsweis nix hoit, dea wos owa söbstbewusst und schlau is und an Schmäh drauf hod.
Zitat.
Im Weanaliad "Die letzten zwa Pülcher" wean de Pülcher guad charaktarisiad.
&lt;poem&gt;
Die letzten zwa Pülcher
Gschdoin haum ma nix,
gnumma haum ma nix,
mia san de ealichstn Leit!
Nua mit da blädn Orbat haum ma kana a Freid.
Mia trong a blaus Fiada,
san ollaweu fix.
Mia duan ois waun ma dädn, owa duan dan ma nix!
Nua im Winta do miass ma uns plogn,
jo do foan ma mitn Aufspritzwogn!
Im Summa des wissns äh,
do kean ma mitanaund den Schnää!
Ohne Untastaund beschließn,
wir unsan Lemslauf.
Do sengs de letztn zwa Pücha,
do heat si dos Püchalem auf.
&lt;/poem&gt;
"Auszug aus: Die letzten zwa Pülcher"
O mei

O mei oda oh mei is a typisch boarischa Seifza. Oft wead so a Scheissgfui zan Ausdruck brocht, a Enttaischung oda Vazogtheid. Es ko oba aa a Ausdruck vo Ibaroschung und Freid sei.
"O mei" is a Vakiazung vo "oh mei God".
De Steigarung vo "o mei" is "o mei o mei o mei...".
Zitat.
"Zwiefacher", Haindling
&lt;poem&gt;
O mei o mei o mei o mei o mei 
o mei o mei o mei o mei 
ohjehgerl ohjehgerl o mei o mei o mei o mei ohjehgerl na na 
o mei o mei o mei o mei ohjehgerl na na na 
oh jeäsäs maria des deäf do net woa sei ...
&lt;/poem&gt;
Michael Skasa

Michael Skasa (* 14. Jenna 1942 z Köln) is a boarischa Radiomoderator, Autor und Journalist.
Wei de Wohnung vo seine Ejtän bei an Bombmogriff 1943 zasteat worn is, sans auf Grafing zogn. Bekannt worn is a mit da Radiosendung "Sonntagsbeilage" vom Boarischn Rundfunk, de wo bis 2011 glaffa is.
Notker Wolf

Da Wolf Notker (* ois "Werner Wolf" am 21. Juni 1940 in Bad Grönenbach) is da neinte Abtprimas vo da benediktinischn Konfedaration.
Da Wolf vatritt in da Effentlichkeit aa seine politischn Moanunga. Ea plädiat fia de "Soziale Marktwirtschaft" und gegn de Profitmaximiarung. Ea is oba aa fir mea Oagnvaontwortung und beispuisweis fia de Kiazung vom Orbatslosngejd II fia Leit, de wo a zumuatbore Orbat ned ohnehma.
Da Wolf tritt aa ob und zua mit da Rockband "Feedback" auf und spuit E-Klampfm und Querfletn. De Gruppm hod aa scho CDs vaeffentlicht.
Jugendstil

Da Jugendstil, Jugendstui is a Era in da Kunstgschicht um de Joahundatwende vom 19. zan 20. Joahundat. Fian Jugendstui gibts no weidane Nama: "Art Nouveau", "Modern Style", "Modernisme", "Stile Liberty", "Reformstui" oda "Weana Secession"; in Russland "Stil Modern", in Italien "Stile Floreale" und in Frankreich sogt ma aa no "Fin de siècle".
Bekannts Kennzoachn vom Jugendstui san gschwungane Linien, florale Ornamente und Asymmetrien. Da Jugendstui subsummiat oba vui untaschiedliche Stremunga. Wiakli gmoasam wor nua de Obkea vom Historismus.
Maxmonument

'S Maxmonument in Minga, aa Max-II-Denkmoi gnannt, is a großs Denkmoi zu Ehrn vom boarischn Kenig Maximilian II. Es steht aaf eina Vakeasinsl in da Maximilianstraß im Stodteil Lechl.
Gschicht.
Im Jahr nochm Tod vom Kenig Maximilian is a Wettbewerb für a Denkmoi zu sein Ehrn ausgschriebm worn, zu errichtn in da Maximilianstraß, de währnd seina Herrschaft oglegt worn is. Da Bildhaua Kaspar von Zumbusch ging 1865 ois Siega hervor. 'N Bronzeguss hod da Ferdinand von Miller ausgführt; alloa de Hauptfigur wiagt fast fünf Tonnen. Am 12. Oktober 1875 is s Denkmoi enthüllt worn. Heit stehts unta Denkmoischutz.
Weana Secession

De Weana Secession (dt.: Wiener Secession) is a Vaeinigung vau büdendn Kinstlan in Wean aus da Zeit vom Fin de siècle. Grindt wuan is s 1898 unta da Fiarung vaum Gustav Klimt und vau 19 ehemolign Mitgliedan vaum Kinstlahaus in Wean. Do draus is aa a Variantn vaum Jugendstil entstaundn, da Secessionsstil oda Weana Jugendstil. De Secession is nämlich aa geng de historisiarende Ausrichtung vo da domolign Kunst auftredn, fia kinstlarische Innovation und fia de Freiheit vaum kinstlarischn Schoffn.
1898 is aa s Ausschtölungshaus noch Entwiafn vom Otto Wagner-Schüla Joseph Maria Olbrich baut wuan. Des Gebaide wiad in Wean aa kuaz "„de Secession“" gnennd.
Anno 1905 is da Gustav Klimt zauman mit aundan Kinstlan (etwoa Koloman Moser oda Carl Moll) wieda aus da Weana Secession austredn, weus zu Maanungsvaschiednheidn in da Kunstauffossung kumma is. 1939 is de Weana Secession mitm Künstlerhaus fusioniat wuan. 1945 is de Weana Secession nei grindt wuan. Seitdem wean wieda internationale Ausstölungen vaaunstoitet und modeane Kunst untaschiedlichsta Ausprägung wiad gfeadat.
Weana Secessionsgebaide

Des Weana Secessionsgebaide, oft aa nua Secession gnennd, is 1898 vaum Joseph Maria Olbrich ois Ausschdölungshaus fia zeitgenessische Kunst baut wuan. Es is ans vau de wichtigstn Gebaide vau da Kunstrichtung Weana Secession (aa Weana Jugendstil).
Da Olbrich hod dazua gsogt: "Mauern sollen es werden, weiß und glänzend, heilig und keusch. Ernste Würde sollte alles umweben. Reine Würde, wie sie mich beschlich und erschauerte, als ich einsam in Segesta vor dem unvollendeten Heiligthume stand .. nur meine eigene Empfindung wollte ich im Klang hören, mein warmes Fühlen in kalte Mauern erstarret sehen."
Joseph Maria Olbrich

Da Joseph Maria Olbrich (* 22. Dezemba 1867 in Troppau; † 8. August 1908 in Düsseldorf) woa a österreichischa Architekt, dea wos ob 1900 im Deitschn Reich glebt und gorbat hod.
1897 haum da Gustav Klimt, da Olbrich und aundare de Weana Secession grindt. Da Olbrich hod fia de Kinstlagruppn des berihmde Auschdölungsgebaide, des Weana Secessionsgebaide, entwuafn und baut. 1899 hod da Großheazog vau Hessn de Darmstädta Kinstlakolonie grindet und in Olbricht ghoit, um auf da Mathildenhää Ausschdölungsgebaide zum Realisian. Späda is aa dafia vaum Großherzog zum Professor eanaunt wuan.
 "als Nachdruck:" Verlag zur Megede, Darmstadt 1989.
NUTS

NUTS (fr. "Nomenclature des unités territoriales statistiques"; „Systematik vau de Gebietseinheitn fiad Statistik“) is a hierarchische Systematik zua eindeitign Identifiziarung und Klassifiziarung vau raimlichn Bezugseinheitn vau da Aumtlichn Statistik in de Mitgliedsstootn vau da Eiropäischen Union. Se orientiad si aun da Vawoitungsgliedarung vau de anlnan Lända.
De Systematik is 1980 vaum Eiropäischn Aumt fia Statistik in Luxemburg entwicklt wuan. Damit soi ma Gebiete bzw. Regionen innahoib vau Eiropa international statistisch vagleichn kena.
Bernd Schuster

Da Bernd Schuster (* 22. Dezemba 1959 z Augschburg) is a ehemoliga boarischa Fuaßboispuia und heit Traina.
Ois Spuia is a Eiropamoasta worn, hod in Eiropapokal vo de Pokalsiega gwunna und is dreimoi spanischa Moasta worn. Ois Traina is a mit Real Madrid spanischa Moasta worn.
Erfoig.
Ois Spuia
Ois Trainer
Hedi Heres

Hedi Heres (* 18. Oktoba 1939 z Dachau; † 25. Novemba 2010 ebmdo) wor a Moderatorin in Rundfunk und Fernsegn und aa Autorin. Sie wor Mitglied vo da Literatnvareinigung Münchner Turmschreiber. Bis 2003 wor sie Gymnasiallehrarin fir Chemie, Biologie und Geographie.
Seit 1976 wor sie freie Mitarbatarin im Boarischn Rundfunk Rundfunk und Moderatorin von Sendunga im Bereich Brauchtum und Hoamatgschicht. Sendunga wia „Rosmarin und greane Blattl“ iba Voiksliade mit botanischn Inhoidn und „Am Abend in der Stubn“ san mit ian Nama vabundn. Ois Nochfoigarin vom Wastl Fanderl hod sie a Voiksmusiwunschsendung ibanumma. Vo 1995 bis 1997 hod de Heres 34 Sendunga „Hoagarten“ beim Boarischn Fernsegn moderiat. Danebm hod sie Voikskunde-Aufsätz und -Biacha gschriebm.
De Heres is 2006 mitm Bayerischen Poetentaler fir Vadeanste um de boarische Kuitua auszeichnet worn.
Anhausen

Anhausen is a Ortstei in da Marktgmoa Diedorf im Landkroas Augschburg in Bayern.
Eadkunde.
Anhausen liegt im Sidwestn vo Augschburg, nua a poar Kilometa weg, am Anhausa Bach. Es Anhausa Toi is fian Autovakea gspeat und deswegn a beliabte Ausflugsgegend. Es is rund 6,5 Kilometa lang. Da Anhausa Bach fliasst ba Diedorf in de Schmutta. Da Ort hod rund 1.400 Einwohna.
World Golf Hall of Fame

De World Golf Hall of Fame liegt in St. Augustine, Florida, in da USA. De Ruhmeshoin eat berihmde Goifa, Mona und Weiba.
Fia de Auswoi san 26 Goiforganisationa rund um de Wejd vaantwortle. Im Museum gehts ned nua um de Berihmtheidn, sondan aa um de Gschicht vom Goif. Nebm da permanentn Ausstejung gibts aa Sondaausstejunga.
Fin de siècle

Fin de siècle [] (frz. fia: „as End vaum Joahundat“) städ fia a kinstlarische Bewegung um de Joahundatwende, vau etwoa 1890 bis 1914. Es städ aa fias End vau ana Ära und fian Aunfaung vau ana neien Kuitua, a Zeid vau Degeneration und Neiaunfaung. Da Geist vau da "Endzeid" woa prägd vau Laungweu, Zynismus, Pessimismus und in Glaum aun de Dekadenz vau da Zivilisazion.
Wilhelm Conrad Röntgen

Da Wilhelm Conrad Röntgen (* 27. Meaz 1845 z Lennep, heit a Stodtei vo Remscheid; † 10. Feba 1923 z Minga) wor a deitscha Physika. 1895 hod a elektromagnetische Stroin entdeckt, de wo heit noch eam ois Röntgenstroin (X-rays) gnennt wean. Dafia hod a 1901 in easchtn Nobelpreis fia Physik dahoidn.
Sei Endeckung hod de medizinische Diagnostik revolutioniat und spada zua Eaforschung vo da Radioaktivitet gfiat. Noch eam is a des Element Roentgenium (Ordnungszoi 111) gnennt worn, a recht radioaktivs Element mit vuin instabiln Isotopen.
Werner Heisenberg

Da Werner Karl Heisenberg (* 5. Dezember 1901 z Wiazburg; † 1. Feba 1976 z Minga) wor a wichtiga boarischa Physika und Nobelpreisdräga (1932).
Berihmt is a vor oim fia de Entdeckung vo da Unscheaferelation im Joar 1927. Des is des grundlegende Prinzip vo da Quantenmechanik, dass bstimmte Messgressn (beispuisweis Ort und Impuls) vo an Partikl ned gleizeiti exakt bstimmt wean kena. Wichtige Beidräg hod a beispuisweis aa za Frogn vom Atomkean, vo da kosmischn Stroiung und iba subatomare Partikl gmochd.
Dieter Hildebrandt

Dieter Hildebrandt (* 23. Mai 1927 z Bunzlau [heit: Bolesławiec], Niedaschlesien, † 20. Novemba 2013 z Minga) wor a deitscha Kabarettist, Schauspuia und Buachautor. Bekannt is a ois oana vo de Grinda vo da "Münchner Lach- und Schießgesellschaft" und mit da Fernsehsendung "Scheibenwischer" worn. Bis zua saim Dod woara ois Kabarettist, Schauspuia und Autor aktiv. Ea wead ois oana vo de wichtigstn Kabarettistn in da deitschen Gschicht eingschätzt.
Joseph von Fraunhofer

Da Joseph Fraunhofer, seit 1824 Ritta vo Fraunhofer (* 6. Meaz 1787 z Straubing; † 7. Juni 1826 z Minga) wor a boarischa Optika und Physika. Bekannt is a fia sei Entdeckung vo de dunklen Adsorptions-Linien im Sunnaliacht, de Fraunhofer-Linien, und fian wissnschoftle fundiatn, systematischn Bau vo Zuweziaga. A bstimmta Objektivtyp, es Fraunhofer-Objektiv und de Fraunhofer-Gsejschoft san noch eam so gnennd worn. Ea guit ois oana vo de bedeitendstn boarischn und deitschn Natuawissnschofta.
Da Fraunhofer is a Pionia vo da Optik und oana vo de bestn Glosmocha vo seina Zeit. Ea hod neie Vafoarn zan Schleifn, Polian und Priafn vo optischn Linsn entwicklt. Inschtrumendt wo a sejm entwicklt hod, hom eam grundlegende Arbatn im Bereich Licht und Optik megle gmocht. Ea hod damit wichtige Voraussetzunga fia de modeane Astronomie gschoffa.
Loretto

Loretto (ungarisch: "Lorettom") is a Moaktgmeinde mit Einwohnan (Staund ) im Beziak Eisenstod-Umgebung im Burgenland in Österreich. De klaane Gmeinde is a berihmta Woifoatsoat.
Da Oat liegt im neadlichn Burgenland aum Fuass vaum Leithagebiage. Vau Loretto sans noch Wean 38 km und noch Eisnstod 13 km. Anno 2011 woa Loretto mit 458 Eihwohnan de klaanste Moaktgmeinde au Österreich (bezong auf Eihwohnazoi).
Beziak Eisnstod-Umgebung

Da Beziak Eisnstod-Umgebung (aumtlich: Bezirk Eisenstadt-Umgebung) liegt im östareichischn Bundeslaund Burgenland.
Da Tourismus spüd im Beziak a wichtige Roin, zum aan zwengan Neisiedla See, dea wos ned weit wegga liegt und zum aundan zweng de Festivaloate Mörbisch und St. Margarethen. Eisnstod is de Laundeshauptstod und aa da Vawoitungssitz vaum Beziak. Ois Freistod wiad Eisnstod owa ned vaum Beziak vawoitet.
November (Römischer Monat)

Da Artikl is im Boarischn vo da niadaboarischn Doanagegnd gschriebm.
November is a Monat im remischn Kalenda. De genaue Bezaechnung dafia is eigndle "mensis november", also "November-Monat", wae im Lataenischn de Monatsnamen Adjektiva zum - maestns weggaglossna - Substantiv "mensis/Monat" hand, und drum habm s de lataenische Maskulinform. Im Woat "November" is de Zaeh "novem/naene" enthaetn; es hoasset sowas wia "Naenaling", wenn ma s füa se selm iwasetzn möchet.
Dem Woat kann ma also entnehma, dass der Novemba zeascht amoe da neinte Monat gwen is. S Joah had aeso mit m "Martius/Meazz" angfangt. Speta had oana vo de remischn Kini ans Joah no zwee(n Monat anghängt, an Ianuarius und an Februarius. Des war insofern praktesch, wae jetztet s Joah zwejf Monat ghabt had und mit m Sunnalauf zsammgstimmt had. (De Unsicherhaet mit de Schalttag lass ma da jetz wegg.) Es is dadamit awa a naes Problem auftaucht: Im Dezemba hand de Magistrate, aeso de Konsuln und de andern alle, gwählt worn und im Monat drauf (also im Januari) hamd s s Amtiern angfangt. So dass s also jetzet zwee(n Jahreanfäng gebm had: den kalendarischn am 1. Meazz und den politischn am 1. Januari. Des is unpraktesch, awa tippisch fia den remischn religionsbedingtn Traditionalismus: Wos wureten de Getta sagn, wenn mia ebbs voändern!
Erscht da Cäsar had mit saena rationalistischn, vo egyptische Mathematiker und ned vo Augurn und anderen Priesterkollegien inschpiriertn Kalender-Reform dadamit aufgraamt. Ea had an Anfang vom Joah auf n Ianuarius glegt, damit s Amtsjoah mitm gwehnlichn Joah zsammpasst had. So is s kemma, dass da Novemba da elfte Monat wordn is.
Da gnaune Umgang mit m Kalenda in da Remischn Republik is a Wissnschoft fia eam selm und ma kann des meahra goa ned richti ausanandaklaubm.
A paar italienische Stadtstaatn, z. B. Venedig und Florenz, hand aus Trutz und damit de Woatbedaetung vo de Monat ("Novemba" als da neinte) ned valornganga is, baem Meazz als Monatsanfang ("capodanno") bliebm. Erscht im 18. Joahundat hamd de mit m Gregorianischn Kalenda aa den Jahresanfang am easchtn Januari üwanumma, Venedig goar eascht auf Befehj vom Napoleon.
Beziake vaum Burgenland

De Listn vau de Beziake vaum Burgenland gibt an Iwablick iwa de siem politischn Beziake und zwa Statutarstädt vaum Burgenland.
Des Burgenland wiad laundschaftlich in drei Regionen eiteut, wobei des Middlburgenland maungmoi im Sidburgenland zuagrechnet wiad.
Städt, Gmeindn und Bemeakungen.
Legende.
"Hinweis: Duachs Klicken auf de Pfeu is a Navigian zwischn da Gmeindeiwasicht und dena Datn zum Beziak in beide Richtungen meglich."
Schekel

Da Schekel is de Währung vau Israel. Englisch haast a New Israeli Sheqel, obkiazt "NIS". Da hebräische Naum is שקל חדש ("Schekel Chadasch" - Neia Schekel). Des wiad in da Regl mit ש״ח ('schach") obkiazt. Des Symboi fian NIS ist ₪ - a Kombination ausn eascht hebräischn Buachstom fia de Weata "Schekel" (ש) und "Chadasch" (ח). De Meazoi fia שקל is שקלים ('schkalim", 'shqalim").
Schekel is aa a oids vuadaasiatisches Gwicht. Goid-, Süba-, Kupfa- und Zinnstickln san in Schekel gwong wuan und san so ois oids Zoilungsmiddl gnutzt wuan.. In Karthago woa da Schekel a Untaeinheit vau da Wearung "Talent".
Da Schekel kummt scho in da Tora ois Zohlungsmiddl vua.
Taos Pueblo

As Taos Pueblo deafat de easchte, dauahoft bewohnte Siedlung in da USA sei. Es liegt im Noadn vom US-Bundesstoot New Mexico in da Taos-Indianerreservation.
Des Doaf Taos Pueblo im engan Sinn (da historische Kean) bsteht aus zwoa Pueblos om linkn und rechtn Ufa vom Rio Pueblo (aa "Red Willow Creek"). Do wohnan rund 150 Pueblo-Indiana vom Taos-Stomm in weitgehend traditionella Lebmsweis.
1992 hod de UNESCO Taos Pueblo zum UNESCO-Wödeabe eakleat. Um de zwoa Pueblos hod si a Gmoa entwicklt, de wo aa Taos Pueblo hoasst. De Gmoa hod 1264 Einwohna (Stond: 2000), vo dena 95 % Indiana san, und a Fläch vo 40,5 km² um de Siedlung.